text stringlengths 0 17.2k |
|---|
ilyo imisepela shibili shapelwe akanshita kabili shasosele fyonse ifyali kumitima ukulanda ifintu ifyapala |
mulefwaya ukuti tube imisepela ishisuma nganshi lelo tamutwipusha ukuti twingeminina kukwishibikwa noku londolola palutambi lupya ulwa misepela |
elyo nefyo shatemwisha imikalile yashiko nemilolekeshe yapa fintu nge filipo amepusho |
ngeshakwapa capamo nge shilefwa sana icishinka neficitika mubwikashi |
ngeshilefwaya ifyakwesha esha kabili ngeshile lekabila ukukwata inshila shakwishibilamo ifintu |
pa mpela ye sambililo lyaku lekelesha pali cisano icungulo bushiku |
intanshi twaumfwile palwa kabungwe ka kabwe christian centre kcc |
ukufuma pa bushiku bwakwa jim ford balakwata abena kristu abesa ku misonkano imisonkano ya ntungulushi ba scripture union ba nurse ba cf |
elyo nokulongana kwaba namayo hivaids ba jesus cares |
abana bekala mu misebo ba pro christo aba bupyungishi bwa mucifungo nabashala |
finshi ifikakonkapo |
ba kelvin simwata abalekelesheko ukushimikila kabili batile |
mu africa icilonganino cileesha ukusanga ilyashi ilipya ilya kupeela abantu insambu elyo ne subilo |
ubwina kristu mu africa bufwile bwaba enshila yamikalile |
ukushinshimuna nimbeela ya bwikashi ubutungulushi milimo te cifulo |
bushe icilonganino califumyapo imitundu |
bushe kwali ishafumu ishikalamba |
fintu nshi ififuma mu cebo cakwa lesa kabili fintu nshi ififuma ku lutambi lwa basungu |
cali caku sonsomba apakalamba |
ngefyo cali panuma yakulongana kwantanshi ukwali mu south africa mu two thousand and four |
kuli nokuba icitabo icikabamo amashimiko yonse ukubikapofye na masambililo aya peelwe mutubungwe |
ngafintu amakalata ya bwite yasalangananishiwe ukulongana kwaliko pa twenty six september two thousand and nine ne nshita ya nine hours |
ukulanshanya amashiwi ya mucipingo elyo na mapepo |
mumashiwi ya kukoselesha aya mucipingo |
abakalamba abemininako icutungu ca ku mikoti muli ulu ulupapulo |
ba obed mwape babalilepo ukwibulula amatontonkanyo ya bakalamba bacilolo ba filonganino fya mapepo |
pamulandu wa milimo ukalamba uusangwa muli mateo twenty eight nineteen |
balangilile ukuti umwina kristu onse uwasumina alitwa kukubombela lesa mu kuipelesha na mukunakila |
amashiwi ayengi aya kukoselesha yafumine mu bene efese four |
kwali ukukonomesha pa fikomo ifi |
ubwite bwa kumupashi |
ubukabilo bwa kusambilila icebo ca ka lesa |
umutima wa nkumbu kabili uubelela uluse |
ifyabupe fya mupashi |
ifyo umubomfi wa kwa lesa afwile ukuba |
ico tapali amepusho inshita ya mapepo yapelwe ba miniti amakumi yabili |
amapepo yashintilile pa milandu iyi |
ukutotela lesa pa milimo umupusushi kabili shikulu abombele umupwilapo pa kalvari |
ukutotela lesa pa mulimo ukalamba untu atulashika |
ukutumbula ubunake bwesu cila muntu pakuti tufikilishe umulimo ukalamba |
ukwipusha lesa wa maka yonse ukutubikamo imibele yali muli yesu kristu |
icishibisho |
abepekenye uku kulongana ba munyinefwe ba chinika ba suminishe abalesambilisha ba obed mwape ukutwalilila |
pali iyi nshita ngabakangalila mukalamba bapele icengelo pa bukabilo no bukankala bwa kukumanya akabungwe ka bakalamba ba filonganino |
mukusupawila bacinkwile abaishile ku masambililo aya ukuti ubuyo bwa iyi milimo ya kulemba ulu ulupapulo natuleya te wa bakalemba mukalamba beeka |
pamo ne bumba ili bafwilishako lelo makamaka ukuti abakalamba bafilonganino mu fitungu fyonse muno calo cesu |
na bena baikalamo batwalilile ukulanda na pali ifi |
icimonwa ukulosha ku lupapulo |
ishina lya ulu lupapulo |
abalemba ifisangwa mu lupapulo |
ukulembwa kwa ulu lupapulo |
ifyo amabumba yabili ilya bakalemba ne lya ba mpando mano yaba |
na pakulekelesha icishibisho no kulanshanya kwa aya masambililo kwaiminine sana pa |
kusambishanya no kushitisha kwa lupapulo |
pali ino nshita umukalamba uwimininako icitungu ca mikoti alebomba no mulimo wa kwa kangalila pamo |
eico ici e cimicilenga tukumane ukuti abakalamba ba filonganino bamone no kusonta munyinefwe uwinga bula umulimo uwa bukangalila |
kwali ukusuminishanya ukubomba uyu mulimo mu kulongana kwa bakalamba ukukakonkapo |
umulimo wa kushitisha ulupapulo uli no kulungatana na ba kalamba ba cila cilonganinno nelyo kapyunga umwaume nangu umwanakashi engasontwa ukulashitisha |
umuntu onse uuleshitisha ulupapulo akulabulamo two hundred kwacha mu lupapulo lumo elyo no kutuma two thousand eight hundred kwacha ulwa lupapulo lumo ku mukalamba aleimininako icitungu |
elyo naena ali no kutuma shonse kuli kalemba mukalamba |
ukupilibuka kwa ici cintu mu nko shonse nakufika nomba na kukabanga aka calo ca zambia uko lesa alandile ukupitila mu ntungulushi shimo |
bakafundisha ba cipingo elyo na baminshoni ukukwata umusonkano wa misepela |
uyu musonkano waliko ukutendeka pa twenty six th ukushinta pa thirty mu mweshi wa august two thousand and nine pa kasakalawe lodge ukwakolongene imisepela amakumi yasano |
elyo na bane ukufuma mu filonganino mutanda ifyaba mu ncende ya mpulungu mbala elyo na musenga |
icintu cimo icakupapusha cakutila uyu musonkano wapekanishiwe mu kashita akanono |
lelo nangula cali ifyo twalimona insala ne cilaka ica cebo cakwa lesa mu myeo ya misepela ilyo yaleiteyanya iyiine na mukukolonganika kwa ndalama isho shingakwanisha |
intungulushi ukufuma muli ifyo filonganino pamo na babomfi bamo bamo abaibimba mukubombela lesa abalalikwe ukufuma ku copperbelt |
elyo na ku northern province babombele capamo mukufikilisha ifyatantikwe |
ukutendeka kwa musonkano |
ubushiku bwakufika bwali ubwansansa nganshi pamulandu wakuti misepela iyinonofye eyaishibene |
bonse tabaishibe bwino bwino finshi fyakulacitika muli uku kulongana pantu abengi ewali umuku wantanshi ukusangwa kukulongana kwa uyu musango |
basungilwe mu miputule iikalamba na panuma yakulembesha amashina yabo yali ni nshita yakulya ica mulalilo |
iciputulwa ca cilya cungulo bushiku caiswilemo inyimbo shakulumbanya elyo nokushinshimuana ukupeela ulya musonkano kuli lesa |
elyo kabili bonse abasangilweko kuli uku kulongana bapeelwe ifipope ifyakukonka muli uku kulongana |
namukulekelesha twapokelele icebo ca cikoseleshi ukufuma kuli bamuninefwe ba lukama |
ima ubengeshime |
lucelocelo twalekwata ima ubengeshime umo imisepela iyingi yalekansha ifilundwa fya mibili shaiko |
caishile ishibikwa ukuti imisepela iyingi tayale kansha imibili yaiko ku ng'anda lelo ici cabapeele icikoseleshi cakutendeka |
ukusambilila ukufuma mu malembo |
panumafye ya ima ubengeshime twaleya mukusambilila mu cebo |
ici cali icansansa nganshi pantu mukulonganafye konse kwashintilile palli one yoane chapter one verse one to four |
ubushiku bwa ntanshi twaafwilishiwe ifyakwilula elyo ne fyakwishiba ifyo amalembo yalelandapo |
elyo inshiku ishi shimbi twakonkeshepo pakumfwikisha ifishinka fya mu cipingo ifyo fyalembwa mu nkalata yakwa yoane |
caliweme nganshi uko imisepela yalepeela ubunte pafyo yalesanga icayanguka ukumfwikisha na yambi amalembo mu cipingo panuma yakusambilila ifyakwilula |
na fimbi ifyacitilwe mu nshita ya kasuba ifyapala nga ukusungila amalembo ya mu cipingo ukuceceta icipingo no kusoma icipingo fyonse ifi fyafumine muli one yoane |
twasangile amasambililo ayakalamba kabili ayasuma icakuti nga yaumfwikike bwino bwino kuti yaleta ukucinjishiwa ukukalamba mu bwina kristu bwesu |
ukusomena pamo mwibumba kwale afwilisha pamulandu wakuti umuntu onse alesendamo ulubali mukulanshanya kabili ici capeele ishuko ku ntungulushi ilyakulanda umupwilapo mu myeo ya misepela |
imo imisepela yalandile apabuta pa fintu ifyo ishingwana nafyo mubwikashi bwaiko elyo na panuma ya ifyo yalyafwilishiwe |
amasabililo yambi |
hivaids icintu cimo pafyo isonde lyonse lilecushiwako bulwele bwa kashishi ka hivaids ubo abantu abengi bomfwa insoni ukubulandapo mu bwikashi bwa bwina kristu |
twalilanshanya pali bwena no kusambililapo ifintu ifingi |
twaloleshe pafyo aka kashishi kesa mu bumi bwa muntu ne fikonkapo mpaka ulya muntu afwa |
mukulundapo twalisambilila ukutila na mu cilonganino ca bena kristu mwine kuti mwaba abantu abali na aids kabili tulingile twabalangisha icitemwiko no kubasakamana |
ukukobekela ne cupo icintu cimo icabulanda icilecitika pakati ka misepela mu nshiku sha nomba kulufyanya mukusala uwakupa nangu uwakupwako |
kwali amepusho ayengi nganshi elyo ne fyakulanshanyapo pakati ka misepela |
basambilile ubukankala bwakupa nangu ukupwa ku mwina kritu ne ntampulo shakusenda pakuti tabapangile ifilubo |
ukongolwa ne fibusa imisepela iyingi yalikulafye bwino |
lelo pa nshita imo mukukula kwaiko yaisa sala ukucita ifintu fimbi pa mulandu wakuti ifibusa fyaisa itunka ukucita ifyo ifibusa filetweba |
nefyo twingaficimfya no kwikala ubwikashi ubusuma nge cakumwenako |
twatotela mukwai |
Subsets and Splits
No community queries yet
The top public SQL queries from the community will appear here once available.